Prijedlog

Gradsko vijeće Grada Siska, na temelju članka 13. stavka 4. Zakona o zaštiti od požara („Narodne novine“ broj 92/10), članka 15. Statuta Grada Siska („Službeni glasnik Sisačko-moslavačke županije“ broj 12/09, 16/10, 9/11, 18/12, 4/13, 6/13 – pročišćeni tekst, 14/14,  9/15, 10/16, 6/18 i 18/18 - pročišćeni tekst) i Provedbenog plana unapređenja zaštite od požara za područje Sisačko-moslavačke županije za 2019. godinu, KLASA: 214-01/19-03/01, URBROJ: 2176/01-02-19-9 od 17. travnja 2019. godine, na \_\_\_. sjednici održanoj \_\_\_. \_\_\_\_\_\_ 2019. godine, donosi

**GODIŠNJI PROVEDBENI PLAN**

**UNAPREĐENJA ZAŠTITE OD POŽARA ZA PODRUČJE GRADA SISKA**

**ZA 2019. GODINU**

**I.**

U cilju postizanja učinkovitije i efikasnije razine zaštite od požara i tehnoloških eksplozija na području Grada Siska, Gradsko vijeće Grada Siska donosi Godišnji provedbeni plan unapređenja zaštite od požara za područje Grada Siska za 2019. godinu (u daljnjem tekstu: Plan).

**II.**

Za unapređenje mjera zaštite od požara na području Grada Siska potrebno je provesti sljedeće organizacijske, tehničke i urbanističke mjere kako bi se smanjila razina opasnosti od nastajanja i širenja požara:

**1. ORGANIZACIJSKE MJERE**

* 1. **NORMATIVNI USTROJ ZAŠTITE OD POŽARA**
     1. Izvršiti normativne obveze u skladu sa Zakonom o zaštiti od požara i izvršavati usklađivanja s važećim propisima kojima se uređuje zaštita od požara.

|  |  |
| --- | --- |
| Izvršitelj zadatka: | Grad Sisak |
| Sudionici: | Javna vatrogasna postrojba Grada Siska  Vatrogasna zajednica Grada Siska |
| Rok: | Kontinuirano |

* + 1. Izvršiti normativne obveze u skladu sa Zakonom o poljoprivrednom zemljištu („Narodne novine“ broj 20/18 i 115/18) i Odlukom o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu Grada Siska („Službeni glasnik Sisačko-moslavačke“ broj 13/16) i izvršavati usklađivanja s važećim propisima u kojima su sadržane potrebne mjere za uređivanje i održavanje poljoprivrednih rudina u smislu zaštite od požara.

|  |  |
| --- | --- |
| Izvršitelj zadatka: | Grad Sisak |
| Rok: | Kontinuirano |

* + 1. U prostorno-planskoj dokumentaciji, osim obveznog sadržaja propisanog posebnim zakonom i podzakonskim aktom, ovisno o razini prostornog plana potrebno je posebno evidentirati i obraditi mjere iz područja procjene ugroženosti od požara i tehnoloških eksplozija, sukladno važećim propisima.

|  |  |  |  |
| --- | --- | --- | --- |
| Izvršitelj zadatka: | Grad Sisak |  |  |
| Rok: | Kontinuirano |  |  |
|  |  |  |  |

* 1. **SUSTAV ZA PROVEDBU VATROGASNE DJELATNOSTI**

1.2.1. Temeljem Plana zaštite od požara Grada Siska KLASA: 810-03/14-1/07, URBROJ: 2176/05-02-14-2 od 29. kolovoza 2014. godine, potrebno je skrbiti oorganiziranostiutvrđenog broja vatrogasnih postrojbi, sukladno odredbama Pravilnika o osnovama organiziranosti vatrogasnih postrojbi na teritoriju Republike Hrvatske („Narodne novine“ broj 61/94).

|  |  |
| --- | --- |
| Izvršitelj zadatka: | Javna vatrogasna postrojba Grada Siska Vatrogasna zajednica Grada Siska |
| Sudionik: | Grad Sisak |
| Rok: | Kontinuirano |

1.2.2. Sukladno izračunu o potrebnom broju vatrogasaca iz Procjene ugroženosti od požara Grada

Siska i Planu zaštite od požara Grada Siska osiguravati potreban broj operativnih

vatrogasaca.

|  |  |
| --- | --- |
| Izvršitelj zadatka: | Javna vatrogasna postrojba Grada Siska  Vatrogasna zajednica Grada Siska |
| Sudionik: | Grad Sisak |
| Rok: | Kontinuirano |

* + 1. Izvršiti stručni nadzor nad stanjem opremljenosti i osposobljenosti postrojbi dobrovoljnih vatrogasnih društava s područja Grada Siska te voditi brigu o njihovom kontinuiranom osposobljavanju.

|  |  |
| --- | --- |
| Izvršitelj zadatka: | Vatrogasna zajednica Grada Siska |
| Sudionici: | Javna vatrogasna postrojba Grada Siska  Dobrovoljna vatrogasna društva s područja Grada Siska |
| Rok: | Kontinuirano |

* + 1. Održavati sjednice zapovjedništva Vatrogasne zajednice Grada Siska i Javne vatrogasne postrojbe Grada Siska na području Grada Siska i na istima uskladiti planove za provođenje zadaća iz područja zaštite od požara i razraditi odgovarajuće operativne planove aktivnog uključenja svih subjekata zaštite od požara. Razraditi sustav pripravnosti, po stupnjevima s obzirom na indekse opasnosti, kao i plansko uključivanje svih snaga i resursa u intervencije.

|  |  |
| --- | --- |
| Izvršitelj zadatka: | Vatrogasna zajednica Grada Siska  Javna vatrogasna postrojba Grada Siska |
| Rok: | 30. lipnja 2019. |

1.2.5. Uključiti se u organizaciju informativno-savjetodavnih sastanaka s predstavnicima Grada Siska i mjesne samouprave s područja Grada Siska, zainteresiranim osobama za zaštitu od požara, pučanstvom, odgojno-obrazovnim ustanovama, na kojima će se razmotriti i analizirati tijek priprema i provedbe aktivnosti zaštite od požara tijekom godine i upoznavanje s opasnostima i posljedicama od izbijanja požara.

|  |  |
| --- | --- |
| Izvršitelj zadatka: | Vatrogasna zajednica Grada Siska  Javna vatrogasna postrojba Grada |
| Rok: | Kontinuirano |

1. **TEHNIČKE MJERE**
   1. **PROVEDBA PREVENTIVNIH AKTIVNOSTI**

2.1.1. Obavljati nadzor nad provođenjem mjera zaštite od požara i tehnoloških eksplozija, posebno onih subjekata koji predstavljaju poseban gospodarski, poljoprivredni, turistički ili interes za zaštitu prirode i okoliša, te nadzor vatrogasnih prilaza i površina za operativni rad vatrogasnih vozila u JLS prema Pravilniku o uvjetima za vatrogasne pristupe („Narodne novine“ broj 35/94, 55/94, 142/03).

Sukladno Planu zaštite od požara Grada Siska, KLASA: 810-03/14-1/07, URBROJ: 2176/05-02-14-2 od 29. kolovoza 2014. godine potrebno je pridavati stalnu pozornost održavanju prohodnosti putova u pogledu minimalnih širina i nosivosti do svih građevinskih i industrijskih zona štićenog požarnog područja, a posebno vatrogasnim pristupima i površinama za operativni rad kod višestambenih građevina, vanjskih prostora i građevina gdje se okuplja veći broj ljudi, te građevina s požarno rizičnim djelatnostima.

Kod gradnje javnih prometnica, te internih prometnica oko građevina, izvoditi vatrogasne pristupe sukladno Pravilniku o uvjetima za vatrogasne pristupe.

Kod novogradnji i rekonstrukcija postojećih poslovnih, te višestambenih i katnih građevina posebnu pozornost pridavati mjerama zaštite od požara, odnosno primjeni mjera (građevinskih, tehničkih) kojima se sprječava širenje vatre i dima unutar građevina, širenje požara na susjedne građevine, omogućava sigurno napuštanje i spašavanje osoba iz građevina u slučaju požara, te osigurava zaštita gasitelja.

Vlasnici, odnosno korisnici građevina, građevinskih dijelova i drugih nekretnina te prostora, odnosno upravitelji zgrada, dužni su posjedovati uređaje, opremu i sredstva za gašenje požara. Isto tako dužni su sukladno propisima, tehničkim normativima, normama i uputama proizvođača održavati u ispravnom stanju postrojenja, uređaje i instalacije električne, plinske, ventilacijske i druge namjene, dimnjake i ložišta, kao i druge uređaje i instalacije, koji mogu prouzročiti nastajanje i širenje požara, te o održavanju moraju posjedovati dokumentaciju.

|  |  |
| --- | --- |
| Izvršitelj zadatka: | Državni inspektorat |
| Rok: | Kontinuirano |

* 1. **ODRŽAVANJE PRIPRAVNOSTI SUSTAVA VATROGASTVA**

2.2.1. Obaviti opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi („Narodne novine" broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine" broj 91/02), Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine" broj 31/11), odnosno temeljem važeće Procjene ugroženosti od požara Grada Siska i Plana zaštite od požara Grada Siska.

|  |  |
| --- | --- |
| Izvršitelj zadatka: | Grad Sisak |
| Sudionici: | Vatrogasna zajednica Grada Siska  Javna vatrogasna postrojba Grada Siska  Dobrovoljna vatrogasna društva s područja Grada Siska |
| Rok: | Kontinuirano |

2.2.2. Organizirati osposobljavanje za vatrogasce, savjetovanja i seminare za dodatno osposobljavanje vatrogasaca i pučanstva u svrhu učinkovitije provedbe svih planiranih aktivnosti.

|  |  |
| --- | --- |
| Izvršitelj zadatka: | Vatrogasna zajednica Grada Siska |
| Sudionici: | Javna vatrogasna postrojba Grada Siska  Dobrovoljna vatrogasna društva s područja Grada Sisak |
| Rok: | Kontinuirano |

2.2.3. Za učinkovito i uspješno djelovanje vatrogasnih postrojbi od trenutka uzbunjivanja, početka intervencije, gašenja i lokalizacije požara potrebno je osigurati određeni broj stabilnih i mobilnih radio uređaja te telefonskih linija, kao i određeni broj mobilnih linija po zahtjevu vatrogasnih postrojbi. Unaprjeđivati i u ispravnom stanju držati dojavnu centralu za slanje grupnih SMS poruka kod uzbunjivanja.

Nastojati ujednačiti komunikacijsku opremu kojom se koriste različite službe i odrediti frekvencije (kanale) na kojima se obavlja komunikacija te isto provjeriti kroz sustav vježbe kako bi se izbjegle sve poteškoće i nemogućnosti komunikacije u realnim kriznim situacijama.

|  |  |
| --- | --- |
| Izvršitelj zadatka: | Vatrogasna zajednica Sisačko- moslavačke županije  Vatrogasna zajednica Grada Siska  Javna vatrogasna postrojba Grada Siska |
| Rok: | Kontinuirano |

2.2.4. Izraditi program informativno promidžbenih aktivnosti u cilju upoznavanja pučanstva s opasnostima od nastanka požara i posljedicama koje izaziva te podizanja razine protupožarne kulture.

U provođenju mjera i aktivnosti usmjerenih osvještavanju posebnu pozornost usmjeriti informiranju pučanstva o zakonskoj regulativi i odlukama Grada Siska pri spaljivanju biljnog i drugog otpada.

|  |  |
| --- | --- |
| Izvršitelj zadatka: | Vatrogasna zajednica Grada Siska |
| Rok: | Kontinuirano |
|  |  |

2.2.5. Temeljem Procjena ugroženosti od požara Grada Siska i Planu zaštite od požara Grada Siska utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara.

Jednako tako utvrditi koje pravne osobe su dužne uključiti svoju mehanizaciju te pravne osobe zadužene za ostale oblike logističke potporu kod složenijih vatrogasnih intervencija na području Grada Siska. Popis pravnih osoba s pregledom raspoložive teške građevinske mehanizacije te ostalih oblika logističke potpore, s razrađenim planom aktiviranja, dostaviti vatrogasnom zapovjedniku Javne vatrogasne postrojbe Grada Siska.

|  |  |
| --- | --- |
| Izvršitelj zadatka: | Grad Sisak |
| Sudionici: | Vatrogasna zajednica Grada Siska  Javna vatrogasna postrojba Grada Siska |
| Rok: | Kontinuirano |

2.2.6. Propisno obilježiti postojeće hidrante i održavati njihovu ispravnost kako bi uvijek bili uočljivi i dostupni za upotrebu. Obavljati funkcionalna ispitivanja svih vanjskih hidranata i o tome izvijestiti Javnu vatrogasnu postrojbu Grada Siska.

Primjerak pregledne karte gradske jezgre i svih mjesta na teritoriju Grada Siska s ucrtanim uličnim hidrantima i oknima sa zasunima za zatvaranje vode za pojedine ulice ili dijelove naselja dati na upotrebu Javnoj vatrogasnoj postrojbi Grada Siska

|  |  |
| --- | --- |
| Izvršitelj zadatka: | Grad Sisak  Sisački vodovod d.o.o. |
| Sudionici: | Javna vatrogasna postrojba Grada Siska  Vatrogasna zajednica Grada Siska |
| Rok: | Kontinuirano |

2.2.7. Primjerak pregledne karte gradske jezgre i svih mjesta na teritoriju Grada Siska s ucrtanim zasunima za zatvaranje plina za pojedine ulice ili dijelove naselja dati na upotrebu Javnoj vatrogasnoj postrojbi Grada Siska

Izvršitelj zadatka : Grada Sisak

Montcogim-Plinara d.o.o.

Rok: Kontinuirano

2.2.8. Izvršiti pregled odlagališta komunalnog otpada u vezi sa zaštitom od požara, te poduzeti mjere za sanaciju nekontroliranih (divljih) odlagališta.

Izvršitelj zadatka: Gospodarenje otpadom Sisak d.o.o.

Montcogim-Plinara d.o.o.

Sudionik: Grad Sisak

Rok: Kontinuirano

2.2.9. Obvezan je nadzor i skrb nad cestama te zemljišnim pojasom uz ceste. Zemljišni pojas uz cestu mora biti čist i pregledan kako zbog sigurnosti prometa tako i zbog sprečavanja i širenja požara po njima. Stoga je obvezno čišćenje zemljišnog pojasa uz cestu od lakozapaljivih tvari koje bi mogle izazvati požar uz ceste ili omogućiti odnosno olakšati njegovo širenje.

Izvršitelj zadatka: Komunalac Sisak d.o.o.

Sudionik: Grad Sisak

Rok: Kontinuirano

2.2.10. Urediti parkiranje vozila na način da građevine budu uvijek i propisano dostupne za

vatrogasna vozila

Izvršitelj zadatka : Grad Sisak

Sudionik: Komunalac Sisak d.o.o.

Rok: Kontinuirano

2.2.11. Zahtijevati od pravnih osoba koje posjeduju ili upravljaju postrojenjima ili pogonima u kojima su prisutne opasne tvari (ili prevoze opasne tvari) da Javnoj vatrogasnoj postrojbi Grada Siska za iste dostavljaju podatke i informacije od važnosti za zaštitu i spašavanje.

|  |  |
| --- | --- |
| Izvršitelj zadatka: | Grad Sisak |
| Sudionik: | Javna vatrogasna postrojba Grada Siska |
| Rok: | Kontinuirano |

2.2.12. Zahtijevati od pravnih osoba razvrstanih Planom zaštite od požara Grada Siska KLASA: 810-03/14-1/07, URBROJ: 2176/05-02-14-2 od 29. kolovoza 2014. godine u I. ili II. kategoriju ugroženosti od požara da kopije ažurirane planove zaštite od požara dostavljaju Javnoj vatrogasnoj postrojbi Grada Siska kako bi unaprijed bili upoznati s opasnostima i posebnostima u postupanju u slučaju požara na građevinama i vanjskim prostorima kod tih pravnih osoba.

U godišnjim planovima vatrogasnih vježbi treba planirati vježbe na građevinama razvrstanim u I. i II. kategoriju ugroženosti od požara, građevinama gdje se radi s opasnim tvarima ili skladište požarno rizične tvari, odnosno građevinama gdje se okuplja veći broj ljudi. Vježbe trebaju biti produkt združenog djelovanja na simulirani požar JVP Grada Siska, te ostalih vatrogasnih postrojbi iz sastava Vatrogasne zajednice Grada Siska.

Voditi evidencije o požarima nastalim tijekom godine na području Grada (lokacija požara, vrijeme dolaska na intervenciju, opseg požara, angažirani broj vatrogasaca, vozila i druge tehnike, utrošena sredstva u gašenju po vrsti i količini itd.), a u svrhu budućeg planiranja mjera zaštite od požara na području Grada Siska.

|  |  |
| --- | --- |
| Izvršitelj zadatka: | Grad Sisak |
| Sudionici: | Vatrogasna zajednica Grada Siska  Javna vatrogasna postrojba Grada Siska |
| Rok: | Kontinuirano |

2.2.13. Sudjelovati u razradi sustava djelovanja županijskog operativnog vatrogasnog dežurstva temeljem razvojnih projekata Hrvatske vatrogasne zajednice.

|  |  |
| --- | --- |
| Izvršitelj zadatka: | Grad Sisak  Javna vatrogasna postrojba Grada Siska  Vatrogasna zajednica Grada Siska |
| Sudionici: | Hrvatska vatrogasna zajednica  Vatrogasna zajednica Sisačko-moslavačke županije |
| Rok: | Kontinuirano |

1. **URBANISTIČKE MJERE**

3.1. U postupku donošenja prostorno-planske dokumentacije ( prvenstveno provedbene) ovisno o

razini prostornih planova obavezno je primijeniti mjere zaštite od požara sukladno važećim

propisima

Izvršitelj: Grad Sisak

Rok: Kontinuirano

**III.**

Ovaj Plan bit će dostavljen svim izvršiteljima i sudionicima, nakon što ga donese Gradsko vijeće Grada Siska.

**IV.**

Upravni odjel nadležan za poslove zaštite od požara upoznat će sa sadržajem ovoga Plana sve subjekte koji su predviđeni kao izvršitelji pojedinih zadataka.

**V.**

Sredstva za provedbu obveza Grada Siska koje proizlaze iz ovog Plana osigurat će se u Proračunu Grada Siska i u proračunima ostalih izvršitelja zadataka.

**VI.**

Gradsko vijeće Grada Siska jednom godišnje raspravlja o izvješću o stanju zaštite od požara na području Grada Siska.

**VII.**

Ovaj Plan stupa na snagu osmog dana od dana objave u "Službenom glasniku Sisačko-moslavačke županije".

KLASA:

URBROJ:

Sisak, GRADSKO VIJEĆE

GRADA SISKA

**PREDSJEDNICA**

**Ivana Krčelić v.r.**